Diari Oficial de la Generalitat Valenciana


Sumari del DOGV 4560, del 06-08-2003 (2003/8716)

Informació pública de l'alternativa tècnica de programa per al desenvolupament de les illes 109 (en part), 110, 111 i 112 del pla general de La Pobla de Vallbona, incloses dins de la unitat d'execució «El Cerrao», sòl urbà extensiu SUE (Clau r.9).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8716


Organisme emissor
:   2001 Trebia, SL

Tipus de document
:   Anunci

Informació pública de l'alternativa tècnica de programa per al desenvolupament de les illes 109 (en part), 110, 111 i 112 del pla general de La Pobla de Vallbona, incloses dins de la unitat d'execució «El Cerrao», sòl urbà extensiu SUE (Clau r.9). [2003/S8716]
  
La mercantil 2001 Trebia, SL, amb domicili social al carrer la Pau, 44, 1º, 40054 València; codi d'identificació fiscal número B-83019588, s'ha presentat alternativa tècnica de programa per al desenvolupament de les illes 109 (en part), 110, 111 i 112 del pla general de la Pobla de Vallbona, incloses dins de la unitat d'execució «El Cerrao», sòl urbà extensiu SUE (Clau r.9), comprensiva de la documentació següent:
  
- Estudi de detall.
  
- Projecte d'urbanització.
  
- Projecte de reparcel·lació.
  
Conforme disposa l'article 48 de la Llei 6/1994, de 15 de novembre, Reguladora de l'Activitat Urbanística ?en endavant LRAU?, s'ha depositat en l'Ajuntament de la Pobla de Vallbona un exemplar de l'esmentada alternativa tècnica per a pública exposició i consulta en horari d'atenció al públic.
  
L'alternativa tècnica i tota la documentació que l'acompanya, presentada davant l'Ajuntament de la Pobla de Vallbona, ha sigut depositada i protocol·litzada mitjançant acta per a l'exposició pública en la notaria territorialment competent, que és la de Manuel Puerto Vaño, situada al carrer del Poeta Llorente, 46660 la Pobla de Vallbona (València), i està en esta a disposició dels interessats des de la data de publicació d'este edicte en el Diari Oficial de la Generalitat Valenciana i pel termini de 20 dies a què es referix l'article 46.4 de la LRAU, durant el qual es podrà obtindre còpia d'esta acta de protocol·lització o sol·licitar que s'exhibisca esta.
  
De conformitat amb el que establixen els esmentats articles 46, apartats 3, 4 i 48 de la LRAU, la informació pública es verificarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per termini de 20 dies, comptador des de la publicació en l'esmentat Diari Oficial de la Generalitat Valenciana, durant el qual els interessats podran presentar, davant l'Ajuntament de la Pobla de Vallbona, les alternatives tècniques en competència i les al·legacions que estimen convenients. Igualment durant els cinc dies següents al venciment del termini anterior, podran presentar-se proposicions juridicoeconòmiques.